અમદાવાદ: રાજ્યમાં ચૂંટણીના પડઘમ વાગી રહ્યા છે. ટૂંક સમયમાં ચૂંટણી ગમે ત્યારે જાહેર થાય તેવી શક્યતા છે. જ્યારે દિવાળીના દિવસો પણ નજીક આવી રહ્યા છે. ચૂંટણી કમિશન દ્વારા ચૂંટણીના ખર્ચ અંગેના નિરીક્ષણ અંગેના દિશા સૂચનો થકી ફ્લાઇંગ સ્ક્વોડ, સર્વેલન્સ ટીમ વગેરે દ્વારા કોઇ પણ વાહન તથા વ્યક્તિને અટકાવીને પૂછપરછ કરી તેની સાથે રહેલ રોકડ રકમ તેમજ સોના-ચાંદી, ડાયમંડ જેવી કીમતી વસ્તુને ઝડપી તેની અટકાયત કરી તેની હેરાનગતિ ન થાય તેનું ધ્યાન રાખવા ગુજરાત ચેમ્બર ઓફ કોમર્સ એન્ડ ઇન્ડસ્ટ્રીઝે ગુજરાતના મુખ્ય ચૂંટણી અધિકારી બી.બી. સ્વૈનને આ અંગે રજૂઆત કરી છે.